Iste articlo ye sobre una cinta estausunidense de l'anyo 1995; ta atros usos, se veiga Rob Roy (desambigación).

Rob Roy (títol orichinal en anglés, enguerada en Aragón con o títol en castellano de Rob Roy, la pasión de un rebelde, en aragonés Rob Roy, a pasión d'un rebel) ye una cinta estausunidense de drama historico biografico de l'anyo 1995, dirichida por Michael Caton-Jones seguntes un guión orichinal d'Alan Sharp, con una dirección de fotografía de Karl Walter Lindenlaub y una Banda Sonora Orichinal de Carter Burwell, producida por Peter Broughan y Richard Jackson ta la productora cinematografica United Artists. L'elenco principal d'actors d'a cinta ye formau por Liam Neeson, Jessica Lange, John Hurt, Tim Roth, Eric Stoltz y Brian Cox.

A cinta conta la historia de l'heroi escocés Robert Roy MacGregor y la suya luita por la esfensa d'os suyos dreitos contra lo corrupto marqués de Montrose, en a Escocia d'os anyos 1710-1720 y se rodó en Escocia. L'actor Tim Roth recibió por o suyo treballo en ista cinta o Premio BAFTA a lo Millor Actor Segundario en a 49ena edición d'os Premios BAFTA, o Premio KCFCC a los Millor Actor Segundario concediu por o Kansas City Film Critics Circle, y fue nominau a l'Oscar a lo Millor Actor Segundario en a 68ena edición d'os Premios Oscar, a lo Premio Globo d'Oro a lo Millor Actor Segundario en a 53ena edición d'os Premios Globos d'Oro, y a lo Premio Saturn a lo Millor Actor Segundario en a 22ena edición d'os Premios Saturn.

Elenco
{|class="wikitable sortable" style="font-size: 90%;"
|-
! style="background:#ABD2D0;" | Actor
! style="background:#ABD2D0;" | Papel
! style="background:#ABD2D0;" | Notas
|-
|
| ''
|
|}

Se veiga tamién
Cine en 1995.
Cintas de 1995.
Rob Roy (cinta de 1995)